२०१४ आईसीसी विश्व ट्वेन्टी २० फाइनल
२०१४ आइसीसी विश्व ट्वेन्टी २० का फाइनल मैच ६ अप्रैल २०१४ को ढाका में शेर-ए-बांग्ला राष्ट्रीय क्रिकेट स्टेडियम में भारत और श्रीलंका के बीच खेला गया था। यह ५वां आईसीसी विश्व ट्वेंटी २० का संस्करण था। श्रीलंका ने २००९ और २०१२ में दो बार उप विजेता बनने के बाद इस मैच को छह विकेट से जीतकर पहली बार खिताब जीता। श्रीलंका भारत, पाकिस्तान, इंग्लैंड, वेस्ट इंडीज के बाद इस खिताब को जीतने वाली ५वीं टीम थी। इस मैच में स्टेडियम में, २५,००० दर्शकों ने देखने का आनन्द लिया था।